William Stanley (ynlaghteyr)

She ynlaghteyr Goaldagh va William Ford Robinson Stanley (2 Toshiaght Arree 1829 – 14 Luanistyn 1909). Chur eh stiagh 78 paiteenyn ayns coadanyn 'sy Reeriaght Unnaneysit as ayns ny Steatyn Unnaneysit. She jeshaghteyr v'eh re kiaddey as jannoo greieyn maddaghtoil as tayrneyraghtyn cruinnys, chammah as greieyn towshanee as fodreayrtanyn, as dagh fer jeant liorish e cholught "William Ford Stanley and Co. Ltd."

She ard-obbree schleioil va Stanley, as ren eh kiaddey as bunnaghey y chied scoill cheirdey 'sy Reeriaght Unnaneysit, Stanley Technical Trades School (Harris Academy South Norwood), chammah as kiaddey Stanley Halls ayns South Norwood. Ren Stanley kiaddey as troggal e ghaa hie. She miallagh ard-ghooagh v'eh, hug ny smoo na £80,000 da shaleeyn ynsee harrish ny 15 bleeaney jerrinagh jeh'n vea echey. Tra hooar eh baase, va'n chooid smoo jeh'n chooid seihlt echey, v'er ooley ec £59,000, çhymnit da scoillyn keirdey as scollagyn ayns Lunnin yiass, as va nane jeh ny thieyn echey ymmydit myr thie paitçhyn lurg e vaaish, rere e hymney.

She oltey ram reagheydyssyn as sheshaghtyn keirdey va Stanley (goaill stiagh Sheshaght Reeoil ny h-Ellynyn, Sheshaght Reeoil yn Emshyraght (reiht er 17 Boaldyn 1876), Sheshaght Reeoil y Rollageydys (reiht er 9 Toshiaght Arree 1894) as Sheshaght Ghoaldagh y Raollageydys (reiht er 31 Jerrey Fouyir 1900)). Çheumooie jeh ny jantooyn shen, she peinteyr, kiaulleyder, as fotografee v'eh, chammah as ughtar ram clouyn eigsoyllagh, goaill stiagh cloiaghyn, lioaryn da paitçhyn, as traaghtyssyn politickagh.

Imraaghyn

Kianglaghyn magh

 Duillag bentyn rish W.F. Stanley (goaill stiagh fotografyn jeh greieyn Stanley)

Ronney:Ruggyryn 'sy vlein 1829
Ronney:Baaseyn 'sy vlein 1909
Ronney:Ynlaghteyryn Sostynagh
Ronney:Jeshaghteyryn firryn Sostynagh
Ronney:Feallee ass Lunnin
Ronney:Miallee Hostynagh
Ronney:Jantee ghreieyn oaylleeagh Ghoaldagh
Ronney:Sheshaghyn-oltey Heshaght Reeoil y Rollageydys
Ronney:Feallee ass Islington (slyst)
Ronney:Feallee ass Buntingford